CELEX: 31985R1454
Language: el
Date: 1985-05-31 00:00:00
Title: Κανονισμός (ΕΟΚ) αριθ. 1454/85 της Επιτροπής της 31ης Μαΐου 1985 που τροποποιεί τον κανονισμό (ΕΟΚ) αριθ. 443/77 όσον αφορά τις ποσότητες που μπορούν να παραληφθούν κατά την πώληση αποκορυφωμένου γάλακτος σε σκόνη

Avis juridique important

|

31985R1454

Κανονισμός (ΕΟΚ) αριθ. 1454/85 της Επιτροπής της 31ης Μαΐου 1985 που τροποποιεί τον κανονισμό (ΕΟΚ) αριθ. 443/77 όσον αφορά τις ποσότητες που μπορούν να παραληφθούν κατά την πώληση αποκορυφωμένου γάλακτος σε σκόνη  

Επίσημη Εφημερίδα αριθ. L 144 της 01/06/1985 σ. 0068 - 0068 Φινλανδική ειδική έκδοση: Κεφάλαιο 3 τόμος 18 σ. 0184  Ισπανική ειδική έκδοση: Κεφάλαιο 03 τόμος 35 σ. 0023  Σουηδική ειδική έκδοση: Κεφάλαιο 3 τόμος 18 σ. 0184  Πορτογαλική ειδική έκδοση : Κεφάλαιο 03 τόμος 35 σ. 0023 

***** ΚΑΝΟΝΙΣΜΟΣ (ΕΟΚ) αριθ. 1454/85 ΤΗΣ ΕΠΙΤΡΟΠΗΣ  της 31ης Μαΐου 1985  που τροποποιεί τον κανονισμό (ΕΟΚ) αριθ. 443/77 όσον αφορά τις ποσότητες που μπορούν να παραληφθούν κατά την πώληση αποκορυφωμένου γάλακτος σε σκόνη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 2 του κανονισμού (ΕΟΚ) αριθ. 443/77 της Επιτροπής της 2ας Μαρτίου 1977 σχετικά με την πώληση σε καθορισμένη τιμή αποκορυφωμένου γάλακτος σε σκόνη που προορίζεται για τη διατροφή των ζώων πλην των νεαρών μόσχων και το οποίο τροποποιεί τους κανονισμούς (ΕΟΚ) αριθ. 1687/76 και (ΕΟΚ) αριθ. 368/77 (3), όπως τροποποιήθηκε τελευταία από τον κανονισμό (ΕΟΚ) αριθ. 906/85 (4), προβλέπει ότι η ποσότητα του αποκορυφωμένου γάλακτος σε σκόνη που αποτελεί αντικείμενο του συμβολαίου αγοράς πρέπει να αφορά ποσότητα τουλάχιστον είκοσι τόνων· ότι, στην περίπτωση που η διαθέσιμη ποσότητα στην αποθήκη είναι μικρότερη από είκοσι τόνους, πρέπει να προβλεφθεί ότι το συμβόλαιο μπορεί να αφορά την εν λόγω διαθέσιμη ποσότητα ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 2 στοιχείο α) του κανονισμού (ΕΟΚ) αριθ. 443/77 αντικαθίσταται από το ακόλουθο κείμενο:  «α) με ποσότητες ίσες ή μεγαλύτερες από είκοσι τόνους. Ωστόσο, στην περίπτωση που η διαθέσιμη ποσότητα στην αποθήκη είναι μικρότερη από είκοσι τόνους, το συμβόλαιο αγοράς μπορεί να συναφθεί για την εν λόγω ποσότητα·»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 58 της 3. 3. 1977, σ. 16.  (4) ΕΕ αριθ. L 97 της 4. 4. 1985, σ. 27.